வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.1881/அ2/2021 நாள் 15.09.2021

----

|  |  |
| --- | --- |
| பொருள் : | பள்ளிக் கல்வி – 2021-22ஆம் கல்வியாண்டிற்கான இலவச கட்டாயக் கல்வி சட்டம் 2009ன்படி தனியார் பள்ளிகளில் சேர்க்கை அனுமதித்த விவரங்கள் EMISல் பதிவேற்றம் செய்ய தெரிவிக்கப்பட்டது – இது நாள் வரை பதிவேற்றம் செய்யப்படாத பள்ளிகள் – பதிவேற்றம் செய்யப்படாததற்கான காரணம் கோருதல் சார்பு. |
| பார்வை : | 1. சென்னை, தமிழ்நாடு மெட்ரிகுலேசன் பள்ளிகள் இயக்குநரின் செயல்முறைகள் ந.க.எண்.1216/இ1/ 2021 நாள் 23.06.2021  2. சென்னை, தமிழ்நாடு மெட்ரிகுலேசன் பள்ளிகள் இயக்குநரின் செயல்முறைகள் ந.க.எண்.71/இ1/ 2021 நாள் 15.07.2021 |

----

2021-2022ஆம் கல்வியாண்டிற்கான இலவச கட்டாயக் கல்வி சட்டம் 2009ன்படி அனைத்து தனியார் பள்ளிகளிலும் மாணவர்கள் சேர்க்கை நடைபெற்றது. அம்மாணவர்களின் சேர்க்கை விவரங்களை EMIS இணையதளத்தில் பதிவேற்றம் செய்யுமாறு பலமுறை அறிவுறுத்தப்பட்டும், இந்நாள் வரையில் இம்மாணவர்கள் சேர்க்கை பதிவேற்றம் செய்யாமல் இருப்பது மிகவும் வருந்தத்தக்கது.

RTE மாணவர்கள் சேர்க்கை சார்பான விவரங்களை EMIS இணையதளத்தில் உள்ளீடு செய்து அதன் விவரத்தினை உரிய படிவத்தில் பூர்த்தி செய்து உடன் இவ்வலுவலகம் அனுப்பிவைக்க பலமுறை தெரிவிக்கப்பட்டும் இந்நாள்வரை பதிவுகள் மேற்கொள்ளாமல் செயல்பட்டதற்கான உரிய விளக்கம் உடன் அளிக்க பள்ளி முதல்வர் / தாளாளர்கள் அறிவுறுத்தப்படுகிறார்கள்.

எனவே இக்கடிதம் பெற்ற 24 மணி நேரத்திற்குள் இலவச கட்டாயக் கல்வி சட்டத்தின் கீழ் சேர்க்கை பெற்ற அனைத்து மாணவர்கள் விவரங்களை EMIS இணையதளத்தில் பதிவேற்றம் செய்யுமாறும், பதிவேற்றம் செய்யப்பட்ட விவரத்தினை இணைப்பில் உள்ள படிவத்தில் பூர்த்தி செய்து இவ்வலுவலகத்திற்கு சார்ந்த பள்ளித் முதல்வர்கள் / தாளாளர்கள் சமர்ப்பிக்க அறிவுறுத்தப்படுகிறார்கள். இனியும் பதிவுகளை பதிவேற்றம் செய்யாமல் காலதாமதமாக செயல்படும் பள்ளிகளின் விவரங்கள் கண்டறியப்பட்டு அப்பள்ளிகளின் தொடர் அங்கீகாரம் ரத்து செய்ய நடவடிக்கை மேற்கொள்ளப்படும் என சார்ந்த பள்ளித் முதல்வர்கள் / தாளாளர்களுக்கு தெரிவிக்கப்படுகிறது.

இணைப்பு : படிவம்

முதன்மைக் கல்வி அலுவலர்,

வேலூர்.

பெறுநர்

முதல்வர் / தாளாளர்

அனைத்து மெட்ரிக் / மெட்ரிக் மேனிலைப்பள்ளிகள்

வேலூர் மாவட்டம்.